Congot

Congot ya iku panggonan ketemuné Kali Serayu lan Kali Klawing.www.wisatanesia.com  (Dipuntingali tanggal 22 Juli 2011) Congot manggon ana ing désa Kedungbenda, kacamatan Kemangkon Kabupatèn Purbalingga.masjelex.kabarku.com (Dipuntingali tanggal 22 Juli 2011) Saka Kutha Purbalingga kira-kira adohé 7 km mangidul. Congot duwé sesawangan kang éndah mula panggon iki sok kanggo plesiran. Panggon ketemuné kali Serayu lan kali Klawing iki bisa minangka praon.kotaperwira.com  (Dipuntingali tanggal 22 Juli 2011) Saliyané praon, ing Congot uga bisa nonton Lingga Yoni, sarta jiyarah menyang kuburan jago lan sumur bening.temanggung.forumotion.com  (Dipuntingali tanggal 22 Juli 2011)
 Lingga lan Yoni 
Lingga lan Yoni ya iku minangka watu dawa lan watu kang wujudé kaya lumpang. Saben ing sasi sura, wong sadésa Kedungbenda padha kumpul kanggo kendurèn ana ing konplèk lingga lan yoni.
 Sajarah 
Akèh vèrsi carita ngenani congot kang ora ana carita sing gumathok.[Sutar MB. Panjebar Semangat. Edisi 42 tanggal 18 Oktober 2008 kaca 27-28] Ana carita kang sumebar ing masarakat yèn biyèn para Kurawa lan Pandhawa padha nganakaké sayembara nggawaé bengawan, kali nganti tekan sagara. Kurawa diwiwiti saka sikilé gunung Gora (Gunung Slamet) déné para pandhawa diwiwiti saka sikilé Gunung Raga Jembangan (Gunung Diéng).

Sadurungé gawé bengawan padha suka parisuka, pista. Sayembara mau isiné Sing sapa bisa unggul bisa luwih dhisik gawé bengawan nganti tekan sagara, iku bisa nugel janggané, guluné, salah siji saka sing kalah.

Anggoné padha suka parisuka nganti padha ndem-ndeman, ngombé arak lan ciu, sing disuguhaké mungsuhé sayembara. Para kurawa anggoné gawé ombèn-ombèn arak lan ciuné maraké mabok lan turu kepati, lan ora gelem ngombé inuman sing disuguhaké para pandhawa. Mulané nalika para Pandhawa padah turu kepati amarga kakehan nginum arak lan ciu sing disuguhaké, para kurawa padha wiwit gawé bangawan.

Untungé sang bima ora gelem nginum arak lan ciu sing disuguhaké kurawa. Mula ésuk-ésuk tangi turu kagét nalika seduluré isih padha turu, wong-wong kurawa wis olèh dawa anggoné ngedhuki bengawan. Ora pikir dawa banjur Déwi Srikandhi kang lagi turu digugah, dikon lumayu abusana sangarepé bima sing wis nyekel gada sing digawé wluku ngango aji Bandung Bandawasa. Sedhela waé, amarga semangat saka éndahing anggané Srikandi, Sang Bima anggoné gawé bangawan karo gadané wis tekan sagara

Sang kurawa nalika tekan Désa Kedungbenda kagét nalika ngerti bangawan sing digawé kurawa tempur karo bangawan sing digawé déning Bima. Mauné ora arep ngrasa kalah, nanging amarga sang Bima jajabang awinga-winga, krodha, ora ana wong Kurawa sing bisa nandhing mula banjur ngrasa kalah. Pungkasané sing sing kanggo asok guluné ditugel ya iku sang Durna.

Nalika Bima arep nugel guluné sang Durna, Bima ngrasa ewuh amarga Durna iku guruné adhiné. Pungkasané sing ditugel dudu janggané nanging mung linggané sang Durna. Linggané sang Durna banjur dikubur cedhak tempuran kali loro mau. Akèh sing percaya yèn potongan linggané Durna dadi watu sing manggon ana ing Désa Kedungbenda.

Kali sing digawé kurawa ya iku Kali Klawing saka tembung Kala wingi, amarga nalika Bima takon marang kurawa, wangsulan saka kurawa ya iku anggoné gawé wiwit saka kala wingi, suwé-suwé banjur owah dadi klawing. Déné kali sing digawé Bima ya iku Kali Serayu, ya iku saka tembung sira ayu, yèn diwaca rikat dadi srayu suwé-suwé owah dadi serayu.
Saliyané carita mau uga ana carita liya kang ngenani kuburan ana ing congot. Kuburan ana ing congot ya iku kuburan saka jago kang mati sampyuh amarga didu déning majikané.

 Sumur Bening 
Sumur bening kang ana ing sakcedhaké congot iki racaké ditekani déning wong-wong sing kepéngin rejekiné lancar, sarana nyidhuk banyu ing sumur mau. Sumur bening iki ora tau asat sanajan ana ing mangsa katiga kang dawa.

 Cathetan suku 

 Gladri 

Kategori:Plesir
Kategori:Purbalingga